ΓΡΑΠΤΗ ΕΡΩΤΗΣΗ P-1419/03

υποβολή: Vronique Mathieu (EDD) προς την Επιτροπή

(14 Απριλίου 2003)

Θέμα: Πρόστιμα που επεβλήθησαν σε γαλλικές γεωργικές συνδικαλιστικές ενώσεις

Η Επιτροπή μόλις επέβαλε σε 6 γαλλικές συνδικαλιστικές ενώσεις πρόστιμο για στρέβλωση του ανταγωνισμού.

Η Επιτροπή γνωρίζει ότι η απόφαση που μόλις έλαβε καταδικάζει αμετάκλητα το γεωργικό συνδικαλισμό, στο πλαίσιο του οποίου τα γαλλικά συνδικάτα μέλη των οποίων είναι το 70 % των γεωργών αντιπροσωπεύουν σε μεγάλο βαθμό τον κλάδο. Σήμερα, το σύνολο του κλάδου, με όλη την ποικιλομορφία του, αισθάνεται να απειλείται.

Το 2001, στο αποκορύφωμα μιας κρίσης στον τομέα του βοείου κρέατος που συνδεόταν είτε με την ΣΕΒ, είτε με τον αφθώδη πυρετό, οι παράγοντες του κλάδου αυτού προσπάθησαν να ελέγξουν τις τιμές αγοράς προκειμένου να αποφευχθεί η εξαφάνιση ενός κλάδου ποιότητας και συγκεκριμένα του βοείου κρέατος.

Οι τιμές στην παραγωγή βρίσκονταν τότε σε ελεύθερη πτώση ενώ οι τιμές κατανάλωσης ουδεμία κάμψηπέστησαν. Τουναντίον! Τα επείγοντα μέτρα που ελήφθησαν δεν ήσαν προϊόν συνεννόησης μεταξύ εμπορικών εταιρειών προκειμένου να καταλάβουν δεσπόζουσα θέση στην αγορά. Επρόκειτο απλώς για μια επίδειξη αλληλεγγύης των παραγόντων του κλάδου, με τη σύμφωνη γνώμη της γαλλικής κυβέρνησης, σε μια χρονική στιγμή οικονομικής καταστροφής όπου έκτακτα μέτρα ήσαν επιβεβλημένα.

Ούτε τα ευρωπαϊκά όργανα ούτε οι εθνικές αρχές πρότειναν τότε αποτελεσματικά μέτρα. Τα μέτρα απόσυρσης από την αγορά απεδείχθησαν ανεπαρκή, εν μέρει λόγω έλλειψης συνεργασίας εκ μέρους ορισμένων κρατών μελών.

Κατά τον ίδιο τρόπο που η Επιτροπή απεδέχθη την αρχή των φυσικών καταστροφών, δεν θα έπρεπε να αναγνωρίσει την αρχή της οικονομικής καταστροφής που αποτελεί επίσης παράγοντα ανθρώπινης απόγνωσης και να εξουσιοδοτήσει ως εκ τούτου τα κράτη μέλη να λάβουν τα επιβαλλόμενα μέτρα·

Τι προβλέπει για το μέλλον στην περίπτωση που ο συγκεκριμένος ή άλλοι τομέις βρεθούν σε παρόμοια κατάσταση κρίσης·

Απάντηση του κ. Monti εξ ονόματος της Επιτροπής

(5 Μαΐου 2003)

Όπωςπενθυμίζει το Αξιότιμο Μέλος του Κοινοβουλίου, η Επιτροπή επέβαλε στις 2 Απριλίου 2003, πρόστιμο 16,68 εκατ. ευρώ σε έξι γαλλικές ομοσπονδίες για παράβαση των κανόνων του ανταγωνισμού. Συγκεκριμένα, η παράβαση συνίστατο σε συμφωνία που αποσκοπούσε στον καθορισμό από κοινού μεταξύ των ομοσπονδιών των αγροτών και των ομοσπονδιών των σφαγείων μιας ελάχιστης τιμής αγοράς για ορισμένες κατηγορίες βοοειδών και στην αναστολή, και κατόπιν στον περιορισμό, των εισαγωγών βοείου κρέατος προερχόμενου από άλλα κράτη μέλη. Η απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης το συντομότερο δυνατό.

Όπως αναφέρει στην απόφασή της, η Επιτροπή αναγνωρίζει τη σημασία της συνδικαλιστικής δράσης και της ελευθερίας που τη συνοδεύει. Εντούτοις, η ελευθερία αυτή δεν επιτρέπει στις συνδικαλιστικές οργανώσεις να παραβαίνουν για χάρη της, και εν γνώσει τους, κανόνες δημόσιας τάξης, όπως είναι οι κανόνες του ανταγωνισμού. Η Επιτροπήπενθυμίζει σχετικά ότι το γαλλικό συμβούλιο ανταγωνισμού επιβάλλει τακτικά ποινές για παραβάσεις αυτού του τύπου που διαπράττουν συνδικαλιστικές οργανώσεις, μεταξύ άλλων και στον γεωργικό τομέα. Στην πραγματικότητα όμως η συνδικαλιστική δράση θα πρέπει να συνίσταται στη χρησιμοποίηση κάθε νόμιμου μέσου προκειμένου να παρασχεθεί βοήθεια στα μέλη τους. Ας σημειωθεί εξάλλου, ότι εξ όσων γνωρίζει η Επιτροπή, στα άλλα κράτη μέλη που επλήγησαν από μείωση των τιμών του βοείου κρέατος δεν συνήφθη καμία συμφωνία μεταξύ των ενδιαφερομένων παραγόντων περί τιμών και αναστολής των εισαγωγών.

Η Επιτροπή έχει επίσης πλήρη επίγνωση του ειδικότατου περιεχομένου της κρίσης στην οποία ευρίσκεται ο τομέας του βοείου κρέατος, πράγμα που αποδεικνύεται από το σύνολο των ρυθμιστικών μέτρων που έχουν ληφθεί για τη σταθεροποίηση της αγοράς. Πάνω από 1,5 δις ευρώ δαπανήθηκαν από την Επιτροπή σε αυτή την προσπάθεια σταθεροποίησης. Εξάλλου, το γαλλικό κράτος επέτρεψε τη χορήγηση άνω των 300 εκατ. ευρώ σε άμεσες ενισχύσεις στους κτηνοτρόφους που επλήγησαν από την κρίση. Στην προκειμένη περίπτωση, η Επιτροπή εφάρμοσε εξάλλου για πρώτη φορά μια ειδική διάταξη των κατευθυντήριων γραμμών της για τον καθορισμό των προστίμων(1), το σημείο 5 στοιχείο β), προκειμένου να ισχύσει ουσιαστική έκπτωση (69 %) επί του προστίμου που θα είχε άλλως επιβληθεί.

Όσον αφορά τον χειρισμό αυτού του τύπου τωνποθέσεων στο μέλλον, η Επιτροπή δεν μπορεί να λάβει θέση γιαποθετικές περιπτώσεις. Πράγματι, κάθεπόθεση ανταγωνισμού πρέπει να εξετάζεται επί ατομικής βάσης. Η Επιτροπή μπορεί μόνο να διαβεβαιώσει ότι θα εκπληρώσει τα καθήκοντά της ως θεματοφύλακα της συνθήκης εφαρμόζοντας τους κανόνες του ανταγωνισμού όταν τίθεταιπόψη της κάποια παράβαση των κανόνων αυτών.

(1) ΕΕ C 9 της 14.1.1998.